text: Излъчиха нови представители на Студентския съвет в Общото събрание на ВТУ - Евроком Царевец | Новини
  Излъчиха нови представители на Студентския съвет в Общото събрание на ВТУ
  Студентите и докторантите във ВТУ излъчиха свои представители в Общото събрание на висшето училище. Изборите на 8 май определиха 59-те нови членове. Предстои избор на ръководство, а на 20 май избори за ректор.
  Избори за попълване на квотата на Студентския съвет от 6 души бяха насрочени за 18 април, но не се състояха. Хронологията и причината за провеждането на новите избори обобщи представителят на Студентския съвет Светлозар Мишев.
  417 студенти от общо 10 000 са упражнили правото си на глас в изборния ден на 8 май. Предстои в 7- дневен срок новият Студентски съвет да си избере ръководство. По думите на Мишев студентската квота ще бъде публикувана на сайта на ВТУ и изборите за ректор и органи на управление на университета ще се проведат на 20 май, каквото е било последното решение на Академичния съвет.
  Според Светослав Мишев проверката на просветното министерство във ВУЗ-а, която в момента се прави, няма отношение към организацията на изборите за Студентския съвет.